text: I morgen bliver det billigere at tanke
  17 april 2013 kl. 14.19
  Gode nyheder: I morgen falder prisen på benzin og diesel til det laveste, de har været har været i år.
  Fra i morgen falder prisen på en liter 95 oktan benzin til 11,83 kr., mens en liter diesel falder til 10,35 kr.
  Siden 1. april er benzinprisen faldet 78 øre, mens dieselprisen er faldet 71 øre.
  Peter Rasmussen, der er olieanalytiker hos Statoil, siger ifølge Jyllands Posten, at en stor del af forklaringen skal findes i, at Kina ikke aftager så meget olie som forventet.
  - Det går måske ikke skidt i Kina, men det er i hvert fald et udtryk for, at det går mindre godt, siger Peter Rasmussen.
  - Der er tegn på, at vi måske snart igen vil opleve en diesel pris på under 
  10 kr. pr. liter, siger Peter Rasmussen til Jyllands Posten.
  